
TECHNINĖ SPECIFIKACIJA


1. BENDRA INFORMACIJA

0. Perkantysis subjektas/ Užsakovas
UAB „Giraitės vandenys“  
Topolių g. 5, Giraitės k., Kauno r. sav. 
Tel.:. +370 37 338347
El. paštas: giraitesvandenys@giraitesvandenys.lt 

0. Pagrindiniai teisės aktai

· LR Statybos įstatymas;
· LR Viešųjų pirkimų įstatymas;
· LR pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas;
· LR Teritorijų planavimo įstatymas;
· Sutarties vykdymui aktualūs Statybos techniniai reglamentai (STR);
· FIDIC ,,Geltonoji“ ir „Raudonoji“ knyga.
[bookmark: _Toc122237352]Teikėjas privalo vadovautis ne tik aukščiau išvardintais, bet ir visais kitais su šios sutarties įgyvendinimu susijusiais teisės aktais, taip pat jų naujausiais pakeitimais. Paslaugos Teikėjas teikdamas paslaugų sutartyje numatytas paslaugas privalo vadovautis tik galiojančių teisės aktų aktualiomis redakcijomis. Paslaugos Teikėjui privalomi ir visi sutarties vykdymo metu naujai priimti teisės aktai, jeigu jie susiję su vykdomos sutarties įgyvendinimu.

1. PASLAUGŲ APIMTYS

1. Statybos darbų  aprašymas, kiekiai/apimtys

	Planuojamos projekto veiklos pavadinimas
	Numatomos darbų kainos 
(Eur be PVM) 
	FIDIC knyga

	Vandens gerinimo įrenginių rekonstrukcija Užliedžių k.
	1 885 240,00
	Geltonoji

	Vandens gerinimo įrenginių rekonstrukcija Giraitės k.
	1 611 230,00
	Geltonoji

	Nuotekų surinkimo tinklų statyba Voškonių k.
	398 700,00
	Raudonoji

	Nuotekų valymo įrenginių statyba Juragių k.
	829 007,27
	Raudonoji

	Nuotekų valymo įrenginių rekonstrukcija Ežerėlio m.
	2 351 800,52
	Raudonoji

	Nuotekų valymo įrenginių rekonstrukcija Eigirgalos k. (Voškoniai, Varluva)
	4 195 570,00
	Geltonoji

	Nuotekų valymo įrenginių rekonstrukcija Vandžiogalos mstl.
	839 114,00
	Geltonoji



2.2. Konkreti veikla

2.2.1.  FIDIC Inžinieriaus ir statybos darbų techninės priežiūros paslaugos

Pagal Sutartį Tiekėjas turės atlikti toliau detaliai išvardintas užduotis, ieškodamas optimalių sprendimų kad būtų sėkmingai įgyvendintos objekto rangos sutartis pagal numatytas apimtis ir terminus bei užtikrinti, kad vykdomi ir atlikti darbai atitiktų Užsakovo poreikius, patvirtintą projektą, rangos sutarties reikalavimus, atitinkamų įstatymų, normatyvinių statybos techninių dokumentų bei kitų teisės aktų reikalavimus. 
Tiekėjas, patvirtindamas Rangovų atsiskaitymo už atliktus darbus dokumentus ir prisiimdamas pilną profesinę atsakomybę, suteiks garantiją Užsakovui, kad nupirktos medžiagos ir įrenginiai, įvykdyti statybos ir montavimo darbai atitinka pirkimo dokumentuose, bei vėliau jų pagrindu sudarytose rangos darbų sutartyje, pasirašytoje tarp Užsakovo ir Rangovo, numatytus reikalavimus. 

Teikiant FIDIC inžinieriaus paslaugas, tiekėjas privalės:
· Padėti Užsakovui spręsti administracinius klausimus ir valdyti Rangos sutarties įgyvendinimą;
· Vykdyti objekto Rangos sutartyje Inžinieriui priskirtas užduotis; 
· FIDIC sutarčių sąlygų knygose aprašytais atvejais priimti Inžinieriaus sprendimus;
· Teikti Užsakovui informaciją, susijusią su Rangos sutarčių įgyvendinimu, kuri būtina Projekto finansinių srautų planavimui; 
· Teikti nepriklausomą konsultaciją Užsakovui dėl ginčų, kylančių tarp Užsakovo, iš vienos pusės, ir Rangovų ir/arba tiekėjų, iš kitos pusės;
· Kontroliuoti Rangos sutartyse numatyto atlikimo užtikrinimo, išankstinio mokėjimo garantijos bei sutartyse numatytų draudimų galiojimo laiko terminus ir savalaikiai įpareigoti Rangovus juos pratęsti; 
· Dalyvauti Užsakovui perduodant statybvietę Statinio statybos vadovui bei pasirašyti Statybvietės perdavimo-priėmimo aktą;
· Kontroliuoti statybos leidimo galiojimo terminus, informuoti Užsakovą apie jų pratęsimo (pakeitimo) būtinumą;
· Užtikrinti, kad tinkamu laiku būtų susisiekiama su reikalingomis valdžios institucijomis, išduodančiomis būtinus patvirtinimą ir leidimus, kad nebūtų uždelsiami darbai;
· Užtikrinti, kad Rangovas iki pirmojo mokėjimo už atliktus rangos darbus pateiktų suderintą su Užsakovu ir Inžinieriumi kiekvienos Detaliame atliktų darbų aktą esančios bendrosios sumos ar komplekto detalizuotą procentinį darbų išskaidymą ir tvirtinti šias detalizacijas; 
· Nuolatos kontroliuoti, kaip Rangovai laikosi savo darbų programų, laiku informuoti Rangovus ir Užsakovą dėl nukrypimo nuo programos, teikti konsultacijas Užsakovui ir imtis Rangos sutartyse numatytų veiksmų;
· Savalaikiai atlikti Rangos sutartyse numatytas Inžinieriaus prievoles, susijusias su kompensacijų už uždelsimą ir baudų taikymu Rangovui;
· Kiekvieną mėnesį organizuoti, vadovauti ir protokoluoti vadybinius susitikimus su Rangovais ir Užsakovu;
· Kontroliuoti, kad visa pagal Rangos sutarties nuostatas Rangovui privaloma dokumentacija būtų parengta ir pateikta Užsakovui pagal nustatytus reikalavimus. Šią dokumentaciją tvirtinti. 
· Prižiūrėti (kokybės ir reguliarumo prasme) Rangovų ataskaitų rengimą, atsižvelgiant į Rangovų sutartinius įsipareigojimus, teikti atitinkamas pastabas, pagal rangos sutarties sąlygas ir tvirtinti jas. 
· Vadovaujantis savo parengta ir Užsakovo patvirtinta atliktų rangos darbų kiekių įvertinimo metodika, tikrinti Rangovų atsiskaitymo už atliktus darbus dokumentus, jų pagrįstumą ir rekomenduoti Užsakovui jas tvirtinti ar netvirtinti. Statinio statybos techninės priežiūros vadovas (Inžinierius), patikrinęs Rangovų parengtus atsiskaitymo už atliktus darbus dokumentus, savo parašu patvirtina, kad apmokėjimui pateiktuose dokumentuose yra įtraukti tik faktiškai Rangovų atlikti darbų kiekiai, finansiniai skaičiavimai yra aritmetiškai teisingai įforminti;
· Paruošti mokėjimo, užbaigtų darbų bandymų, darbų perdavimo-priėmimo aktų ir pan. pažymas (Inžinierius, išduodamas pažymą, privalo būti įsitikinęs, kad egzistuoja patikimas ir pakankamas pagrindas, jog:  i) užduotys buvo tinkamai atliktos, ir ii) išlaidos, kurių sumų reikalauja Rangovai, buvo iš tikrųjų ir neišvengiamai patirtos pagal jo (jos) prižiūrimos sutarties reikalavimus.);
· Nedelsiant fiksuoti bet kokį rangos darbų pasikeitimą ar sąlygą, kuri prieš tai nebuvo žinoma, dėl kurios gali prireikti koreguoti darbų specifikacijas, informuoti Užsakovą apie tokį pasikeitimą ir rekomenduoti atitinkamus veiksmus bei rengti pakeitimų dokumentus;
· Užtikrinti, kad Rangos sutarties pakeitimų pasiūlymai būtų rengiami ir įforminami vadovaujantis Rangos sutarties sąlygomis bei atitiktų Viešųjų pirkimų įstatymo ir kitų teisės aktų reikalavimus; 
· Išanalizuoti Rangovų teikiamas pretenzijas vadovaujantis statybos darbų rangos sutarties sąlygomis. Atlikus analizę pateikti Užsakovui visus galimus pretenzijos sprendimo scenarijus, tai išdėstant atskirame pranešime;
· Įvertinti Rangovų pateiktus reikalavimus dėl papildomų mokėjimų ir terminų pratęsimo, Rangovų siūlymus pakeitimams ir gavus Užsakovo pritarimą priimti sprendimus dėl jų tvirtinimo ar netvirtinimo (tokiu atveju nurodant trūkumus) bei dalyvauti kartu su Rangovais analizuojant tokius darbus ir apskaičiuojant jų vertę;
· Kontroliuoti, kad visi pakeitimai būtų atlikti ir įforminti LR teisės aktuose nustatyta tvarka, o, jei keičiami projektiniai sprendiniai, kurie buvo ekspertuoti, informuoti Užsakovą, kad būtina atlikti statinio projekto papildomą ekspertizę;
· Rengti ir tvirtinti rangos sutarties pakeitimus tik gavus Užsakovo sutikimą visais atvejai, kai pakeitimas gali įtakoti Sutarties kainą, Baigimo laiką, Darbų kokybę arba Darbų kiekio pasikeitimą. Įvertinti ir teikti rekomendacijas Užsakovui dėl išlaidų ir Rangovo siūlomų kainų, susijusių su Pakeitimu. 





Teikiant statybos darbų techninės priežiūros paslaugas, tiekėjas privalės:
· Statybos laikotarpiu nuolatos vykdyti statybos darbų techninę priežiūrą, fiziškai tikrinti ir kontroliuoti statinių statybos darbų ir įrenginių montavimo darbų kokybę bei, glaudžiai bendradarbiaujant su Užsakovu užtikrinti, kad darbai atitiktų specifikacijas;
· Statybos laikotarpiu nuolatos užtikrinti statinio statybos techninės priežiūros vadovo funkcijas: tikrinti ir priimti paslėptus statybos darbus ir paslėptas statinio konstrukcijas;
· Paslaugų teikėjas statybos darbų vykdymo laikotarpiu turi užtikrinti bent vieno statinio statybos techninės priežiūros specialisto buvimą (pagal vykdomų statybos darbų sritį) visą rangos darbų vykdymo laiką.
· Statybos techninis prižiūrėtojas privalo dalyvauti visuose objekte atliekamuose bandymuose, kurių rezultatai atspindi paslėptų darbų kokybę ir juos fiksuoti fotonuotraukose;
· Atlikti bendrosios (bendrųjų statybos darbų) statinio statybos techninės priežiūros vadovo funkcijas, koordinuoti specialiąją (specialiųjų statybos darbų) statinio statybos techninę priežiūrą ir jos vadovų veiklą;
· Kontroliuoti ir tvirtinti Rangovų įrašus statybos darbų žurnaluose;
· Registruoti darbų pažangą ir tikrinimų bei medžiagų ir įrenginių bandymų rezultatus, o taip pat visą su statyba susijusią veiklą, ir teikti pastabas / konsultacijas Užsakovui;
· Užsakovui teikti kvalifikuotas technines pastabas bei išvadas dėl Rangovų siūlomų techninių sprendimų pagrįstumo;
· Kontroliuoti medžiagų ir įrenginių pristatymą ir saugų sandėliavimą, tikrinti į aikštelę pristatytas medžiagas bei įrenginius ir, jei būtina, stebėti darbams naudojamų medžiagų ir įrenginių bandymus, atliekamus gamintojo teritorijoje;
· Patvirtinti pagal sutartį statybos aikštelėje vykdomus matavimus ir medžiagų bei darbų kiekius, pasirašyti visas Rangovų pristatomus atliktų darbų aktus prieš pateikiant jas Užsakovui, ir užtikrinti, kad jos atspindėtų faktiškai atliktus ir tinkamos kokybės darbus;
· Atlikti galutinį patikrinimą ir suderinti darbų perdavimo-priėmimo aktą, trūkumų sąrašą ir kitus dokumentus, kurie yra reikalingi pagal sutarties sąlygas;
· Kartu su rangovais rengti statinio užbaigimo procedūrai privalomus dokumentus ir dalyvauti statinio statybos užbaigimo procedūroje; 
· Vykdyti kitas numatytas statybos techninės priežiūros vadovo funkcijas, numatytas LR Statybos įstatyme, statybos techniniuose reglamentuose STR 1.06.01:2016 „Statybos darbai. Statinio statybos priežiūra“ bei kituose Lietuvos Respublikoje galiojančiuose statybos techninę priežiūra reglamentuojančiuose teisės aktuose;
· Pagal LR teisės aktus, statinio statybos techninis prižiūrėtojas už pareigų nevykdymą ar nepatenkinamą vykdymą atsako pagal Civilinį kodeksą ir Administracinių teisės pažeidimų kodeksą.
 

3. PASLAUGŲ TEIKIMO PRADŽIOS DATA IR SUTARTIES TRUKMĖ

FIDIC inžinieriaus ir statybų techninės priežiūros paslaugų teikimo pradžia – sutarties pasirašymo diena. Techninės specifikacijos 2.2.1. punkte nurodytos užduotys turės būti atliktos iki Statybos užbaigimo dokumento išdavimo. Darbų atlikimo terminas bus kaip ir pasirašytų Rangos sutarčių vykdymo laikotarpis.

4. ATASKAITOS 

4.1. Reikalavimai ataskaitoms
Tiekėjas, Užsakovo reikalavimu, per 5 darbo dienas, bet ne dažniu, kaip kartą per mėnesį, turi teikti pažangos (paslaugų teikimo) ataskaitą. Šioje ataskaitoje teikėjas pateikia informacija apie įvykdytas FIDIC inžinieriaus ir statybos darbų techninės priežiūros užduotis, pateikiamas detalus, atliktų užduočių pažangos grafikas, nurodant suteiktas ir planuojamas teikti paslaugas (užduotis). Ataskaitoje atliktų užduočių aprašymas ir palyginimas su numatytomis sutartyje, pateikiami komentarai ir paaiškinimai. 

      4.2. Ataskaitų pateikimas ir tvirtinimas
Visos ataskaitos teikiamos Perkančiajam subjektui, turi būti pateiktos sutartyse nurodytu el. paštu. Užsakovas argumentuotas pastabas ataskaitoms parengia per 3 darbo dienas nuo jos gavimo datos. Jei per nurodytą laiką Tiekėjui pastabos nepateikiamos, laikoma, kad suinteresuotos pusės pastabų neturi. Tiekėjas prašomus paaiškinimus ir pataisytą ataskaitos variantą pateikia per 3 darbo dienas nuo pastabų gavimo dienos.  Užsakovas turi teisę sulaikyti mokėjimą Tiekėjui, jei šio pateikta pažangos ataskaita nepatvirtinta. 
